სეზენ აქსუ

სეზენ აქსუ (, დაბადების სახელი: ფატმა სეზენ ილდირიმი; დ. 13 ივლისი, 1954) — თურქი პოპ-მუსიკის ჟანრის მომღერალი, სიმღერების ავტორი და პროდიუსერი, რომელსაც მთელი მსოფლიოს მასშტაბით 40 მილიონზე მეტი ალბომი გაყიდა. ის ხშირად მოიხსენიება როგორც „თურქული პოპის დედოფალი“ და (მინიკ სერჩე, „პატარა ბეღურა“).

აქსუს გავლენა თურქულ საესტრადო და მსოფლიო მუსიკაზე მისი დებიუტიდან, 1975 წლიდან დაიწყო და კიდევ უფრო გამყარდა სეზენის ცნობილ მომღერლებთან თანამშრომლობით. ის თანამშრომლობდა ისეთ მომღერლებთან, როგორებიცაა: სერთაბ ერენერი, შებნემ ფერაჰი, აშქინ ნურ იენგი, ჰანდე იენერი, ილდიზ თილბე, იშინ ქარაჯა, სედენ გიურელი, ლევენთ იუქსელი და ჰარუნ ქოლჩაქი. სეზენი ცნობილია როგორც წარმატებული კომპოზიტორი.თარქანთან თანამშრომლობისას მან შექმნა ისეთი ჰიტები, როგორებიცაა „“ და „“, ხოლო მისმა გორან ბრეგოვიჩთან კოლაბორაციამ მომღერალს საერთაშორისო აღიარება მოუტანა. 2010 წელს ამერიკის ეროვნულმა საჯარო რადიომ აქსუ მსოფლიოს „50 უდიდეს ხმას“ შორის დაასახელა.

ბიოგრაფია
სეზენ აქსუ დაიბადა სარაიქიოი, დენიზლის პროვინციაში, თურქეთში. მისი მამა მათემატიკის მასწავლებელი იყო. აქსუს ოჯახი საცხოვრებლად ბერგამაში გადავიდა, როდესაც სეზენი სამი წლის იყო. მან იქ ბავშვობა და ადრეული ახალგაზრდობა გაატარა. აქსუს მშობლებს არ სურდათ რომ მათი შვილი მომღერალი გამხდარიყო, მათ შვილისთვის სტაბილური სამსახური უნდოდათ. ისინი შვილის მომავალ პროფესიად ექიმობას ან ინჟინრობას მოიაზრებდნენ. სეზენი მხოლოდ მაშინ მღეროდა, როდესაც მშობლები სახლში არ იყვნენ. საშუალო სკოლის დასრულების შემდეგ სეზენმა დაიწყო სწავლა ადგილობრივ სასოფლო-სამეურნეო ინსტიტუტში, მაგრამ მიატოვა კოლეჯი, რომ კონცენტრირებულიყო მუსიკაზე.

აქსუმ მუსიკალური კარიერა თავის ახლო მეგობართან, აჯდა პექერთან ერთად დაიწყო 1970-იან წლებში. მის შემოქმედებას ხშირად უსმენდნენ ბალკანეთსა და საბერძნეთში. ის გასტროლებზე დადიოდა ევროპასა და ამერიკის შეერთებულ შტატებში.

აქსუ ოთხჯერ იყო დაქორწინებული და ოთხჯერვე განქორწინდა, მაგრამ მან მეორე ქმრის, გეოლოგიის დოქტორის, ალი ენგინ აქსუს გვარი დაიტოვა. სეზენს ჰყავს ვაჟი სინან იოზერთან სახელად მითჰათ ჯანი, რომელიც '-ის მთავარი ვიკალისტია.

აქტივიზმი
სეზენ აქსუ ცნობილია სოციალურ ღონისძიებებში მონაწილეობით. 2009 წელს მან უარი თქვა რეჯეფ თაიფ ერდოღანის დემოკრატიულ ინიციატივაში მონაწილეობაზე და თურქებსა და ქურთებს შორის კონფლიქტის მოგვარებას დაუჭირა მხარი. ამის გამო ჟურნალისტმა ჰიქმეთ ჩეთინკაიამ განაცხადა, რომ აქსუს მამა ნურის მოძრაობის მხარდამჭერი იყო. მიუხედავად იმისა, რომ ზოგიერთი ხელოვანი აქსუს გადაწყვეტილებას აქებდა, ზოგიერთმა განაცხადა, რომ აქსუს საქციელი არაგონივრული იყო. 2012 წელს აქსუმ დაწერა სიმღერა „ “ (ღვთის ცრემლები) ქურთულ-თურქული კონფლიქტის დროს დაღუპული ჯარისკაცების ხსოვნისთვის.

აქსუ სურს ებრძოლოს ისეთ საკითხებს, როგორიცაა: მიზოგინია, წერა-კითხვის უცოდინრობა, დისკრიმინაცია, ბულინგი და ჰომოფობია.

266854 (266854 სეზენაქსუ) არის 2009 წელს აღმოჩენილი მეტეორიტი, რომელსაც სახელი მომღერლის პატივსაცემად ეწოდა.

პირადი ცხოვრება
სეზენ აქსუ ახალგაზრდა იყო, როდესაც ჰასან იუქსექთეფეზე დაქორწინდა. ქორწინება დიდხანს არ გაგრძელდა და წყვილი ერთმანეთ იმავე წელს დაშორდა. პროფესიული ცხოვრების დასაწყისში მან იქორწინა ალი ენგინ აქსუზე, რომლის გვარსაც მოგვიანებით იყენებდა. 1981 წლის 10 ივლისს აქსუ დაქორწინდა სინან იოზერზე და მასთან ვაჟი ეყოლა. წყვილი ერთმანეთს 1983 წელს დაშორდა. მისი ქორწინება ჟურნალისტ აჰმედ უთლუსთან ასევე ხანმოკლე იყო და განქორწინებით დასრულდა.

ქორწინებების გარდა, იგი ურთიერთობაში იყო კომპოზიტორ უზაი ჰეპარისთან.